## *Девојчица са шибицама*

## *Опис часа*

## Наставна тема: Књижевност.

## Тип часа: вежбање, рад на тексту.

## Наставне методе: вербална – монолошка и дијалошка, илустрована – кооперативна и метода демонстрације.

## Технике извођења: излагање, дијалог, објашњавање, активна настава, експресивне активности, практични рад.

## Наставни принципи: принцип трајности знања, самореферентно учење, когнитивна перцепција и емотивни доживљај.

## Облици рада: фронтални, индивидуални, групни

## Циљеви и задаци часа:

## - Образовни: Карактеристике књижевног рода и врсте, упоређивање ликова, њиховог међусобног понашања; подсећање на главне и споредне ликове бајке и истицање њихових особина кроз детаљну анализу ситуација и речи. Развијање интересовања ученика за упознавање са бајком и бајкама Ханса Кристијана Андерсена. Развијање реченичног фонда.

## Функционални: Способности за самостално закључивање на основу поуке из бајке; подстицање ученика да говоре о сопственим запажањима и осећањима након прочитане бајке; развијање свести ученика о општим вредностима; вредностима у породици, заједници и друштву; оспособљавање ученика да разумеју различите поступке људи у зависности од ситуације у којој се налазе. Подсећање на традицију прославе Божића.

## Васпитни: формирање критичког мишљења о радњи бајке и околностима у којима се радња одвија; развити креативност у говору и изношењу критичког мишљења; подстицање и запажање битних детаља у бајци. Закључци о крају бајке.

## Корелација са другим предметима и наставним јединицама: Ликовна култура, културолошке разлике у немачком и српском тексту, Божићни обичаји и традиција;

## Наставна средства и помагала: текст у бајке и аудио снимак; папир, бојице, сликовница, бојанка, цртежи из делова бајке.

## План активности ученика: размишљање о решавању задатака и питања на основу текста, дискусија, стваралачки рад и креативност истраживачког поступка, закључци о могућим решењима и другачијем крају бајке.

## План активности наставника: информисање, усмеравање и подстицање рада ученика; планирање тока часа; посматрање реализовања активности, медијаторска улога у дискусији, помоћ при извођењу и решавању задатака, подстицање на аналитички ради доношење закључка, саговорник у разговору, организатор структуре часа.

## Структура часа:

Ученици су упознати са садржајем бајке, старији су прочитали бајку, млађима је бајка прочитана или су одслушали. Линк:

<https://www.youtube.com/watch?v=R-X3GDo6ffQ>

Подсећање на бајку као књижевну врсту. Аутор бајке Ханс Кристијан Андерсен, упознавање са биографијом и опусом. Упознавање са садржајем бајке;

## Анализа ликова:

## Девојчица са шибицама: Тужна новогодишња прича.

## Девојчица: Патња и избављење.

## Бака: Визија спаса који је могућ само у бајкама: улога вил, змаја, духа мајке/баке.

## Околина: Када си срећан, сети се оних који то нису.

## Одговарање на припремљена питања.

## Драматизација бајке: Ученике поделити у две групе, прва група износи осећања, жеље и страхове девојчице; друга група осликава заокупљеност и планове везане за прославу Нове године. Пошто у групи саставе текст, своја запажања износе наизменично реченицу по реченицу, стварајући представу о истовременом дешавању. Глас девојчице је све тужнији и тиши док је глас околине све веселији и гласнији.

## Након драмског приказа приступити дискусији о односу према околини и изношењу могућег другачијег краја бајке.